กินยาคุมอยู่กินสลัดผักได้ไหมคะ มีฟักทองมันเผือกถั่วแดงข้าวโพดกล้วยต้มไข่ต้มและพวกผักต่างๆราดน้ำสลัดคะ มีอาหารอะไรที่ลดประสิทธิภาพยาคุมไหมคะ ไม่เคยกินสลัดกับยาคุมเลยไม่กล้าจึงมาถามก่อน เพิ่มเติม สามารถกินยาคุมกับนม ถั่วเหลือง ขนม อาหารที่มีส่วนผสมของผลิตภัณฑ์จากนม ถั่วเหลืองได้ไหมคะ
สวัสดีค่ะ โดยทั่วไป อาหารต่างๆ หรือเครื่องดื่มทุกชนิด หากทานในปริมาณที่ไม่มากเกินไป ไม่มีผลต่อการลดประสิทธิภาพของยาคุมกำเนิดลงค่ะสามารถทานยาคุมก่อนหรือหลังการอาหาร หรือทานพร้อมกับอาหารก็ได้ค่ะ ดังนั้นสามารถที่จะทานสลัด นมวัว และนมถั่วเหลืองได้ค่ะประสิทธิภาพของยาคุมกำเนิดนั้นจะลดลง หากมีการลืมทานยาเป็นบางวัน ทานยาในเวลาที่ต่างกันมากในแต่ละวัน มีอาเจียนหรือท้องเสียหลังทานยา มีการใช้ยาอื่นบางชนิดร่วมด้วย เป็นต้น